แบงก์ออมสินเปิดแลกธนบัตรที่ระลึก2แบบ9พ.ย.59
ธนาคารออมสินเปิดแลกธนบัตรในหลวงรัชกาลที่ 9 เพิ่มอีก 2 แบบ 9 พ.ย.59 ฉบับ60พรรษา และฉลอง100ปีธนาคารไทย
4 พ.ย. 2559

ธนาคารออมสินเปิดแลกธนบัตรในหลวงรัชกาลที่ 9 เพิ่มอีก 2 แบบ 9 พ.ย.59 ฉบับ60พรรษา และฉลอง100ปีธนาคารไทยธนาคารออมสินได้รับการจัดสรรธนบัตรที่ระลึกจากธนาคารแห่งประเทศไทย (ธปท.) 2 แบบ ที่เคยเปิดให้จ่ายแลกแล้ว ยังมีคงเหลืออยู่ ได้แก่ 1.บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษาหกสิบบริบูรณ์ 5 ธันวาคม 2530 ชนิดราคา 60 บาท จ่ายแลกในราคา 60 บาท และ2.ธนบัตรที่ระลึกเนื่องในโอกาสครบรอบ 100 ปี ธนบัตรไทย (ปี 2545) ชนิดราคา 100 บาท จ่ายแลกในราคา 100 บาททั้งนี้ ธนาคารออมสิน ได้เปิดให้ประชาชนทั่วไปได้แลกซื้อธนบัตร 2 วาระดังกล่าว ในวันพุธที่ 9 พฤศจิกายน 2559 ในเวลาทำการของธนาคารฯ 8.30 – 15.30 น. ณ ธนาคารออมสินสำนักงานใหญ่ ถนนพหลโยธิน และสาขาของธนาคารออมสินอีก 117 แห่งทั่วประเทศ (ตามเอกสารแนบ หรือสามารถดูได้ที่เว็บไซต์ธนาคารออมสิน www.gsb.or.th) โดยให้สิทธิ์ประชาชนทั่วไปสามารถแลกได้คนละ 1 ใบโดยเลือกได้เพียงแบบใดแบบหนึ่งเท่านั้น